**PRAVILNIK**

**O USPOSTAVLJANJU I RADU POVJERENSTVA ZA NABAVE**

**(Neslužbeni prečišćeni tekst „Službeni glasnik BiH“, br. 103/14 i 49/23[[1]](#footnote-1))**

**OPĆE ODREDBE**

**Članak 1.**

**(Predmet)**

Pravilnikomo uspostavljanju i radu povjerenstva za nabave(u daljnjem tekstu*:* Pravilnik)*,* bliže se uređuju pitanja vezana za uspostavljanje i rad povjerenstva za nabave (u daljnjem tekstu: povjerenstvo) sukladno članku 13. Zakona o javnim nabavama („Službeni glasnik BiH“, broj 39/14 i 59/22), (u daljnjem tekstu: Zakon).

**Članak 2.**

**(Upotreba muškog i ženskog roda)**

Izrazi koji su radi preglednosti dati u jednom gramatičkom rodu u ovom pravilniku se bez diskriminacije odnose i na muškarce i na žene.

**USPOSTAVLJANJE POVJERENSTVA**

**Članak 3.**

**(Odluka o imenovanju povjerenstva za nabave)**

Ugovorno tijelo iz članka 4. Zakona i sektorsko ugovorno tijelo iz članka 5. Zakona (u daljnjem tekstu: ugovorno tijelo) obvezno je internim aktom u formi odluke ili rješenja imenovati povjerenstvo u postupcima predviđenim člankom 13. stavak (1) Zakona. Istim rješenjem ili odlukom se imenuju i zamjenski članovi povjerenstva.

**Članak 4.**

**( Imenovanje članova povjerenstva, sudjelovanje službenika za javne nabave, imenovanje tajnika povjerenstva za nabave i pozivanje vanjskih stručnjaka kao članova povjerenstva)**

1. Prilikom imenovanja članova povjerenstva, ugovorno tijelo vodi računa da većina članova povjerenstva poznaje propise o javnim nabavama i da najmanje 1 član povjerenstva posjeduje posebnu stručnost u oblasti predmeta javne nabave.
2. **Ugovorno tijelo osigurava da u postupcima nabave čija procijenjena vrijednost prelazi 250.000,00 KM sudjeluje najmanje jedan službenik za javne nabave. Ugovorno tijelo koje nema stalnog zaposlenog službenika za javne nabave na raspolaganju, može angažirati službenika za javne nabave izvan ugovornog tijela, što mora biti posebno obrazloženo.**

1. Ugovorno tijelo imenuje i tajnika povjerenstva, bez prava glasa, koji vrši administrativne poslove za povjerenstvo, priprema zapisnik sa sastanka povjerenstva i izvješće o radu povjerenstva, vodi dokumentaciju i vrši druge poslove koje zahtijeva predsjedatelj povjerenstva.

**4) Ugovorno tijelo ili subjekat koji je osnovao povjerenstvo ima pravo kao članove povjerenstva imenovati stručnjake za slučajeve gdje predmet javne nabave zahtjeva specifično tehničko ili specijalizirano znanje koje inače nije dostupno unutar ugovornog tijela, a koji nisu iz reda zaposlenika ugovornog tijela.**

**Članak 5.**

**(Poslovi povjerenstva za nabave)**

1. U odluci ili rješenju o imenovanju povjerenstva, ugovorno tijelo dužno je utvrditi poslove koje povjerenstvo treba izvršiti, te mu u svrhu ispunjavanja utvrđenih poslova daje potrebna ovlaštenja, sukladno Zakonu.

1. Poslovi povjerenstva uključuju:
	1. Otvaranje zahtjeva za sudjelovanje,
	2. Provođenje javnog otvaranja ponuda,
	3. Pregledavanje, ocjenu i uspoređivanje ponuda,
	4. Sastavljanje zapisnika o ocjeni ponuda,
	5. Sastavljanje izvješća o postupku javne nabave,
	6. Davanje preporuke ugovornom tijelu za donošenje odluke o odabiru ili odluke o poništenju postupka nabave.
2. Ukoliko ugovorno tijelo ne posjeduje službenika za javne nabave ili stručnu službu za javne nabaveposlovi povjerenstva mogu uključivati i:
	1. Pripremu tenderske dokumentacije,
	2. Korespondenciju sa ponuditeljima,
	3. Dostavljanje tenderske dokumentacije na način propisan za konkretni postupak javne nabave,
	4. Pripremu pojašnjenja tenderske dokumentacije,
	5. Pripremu prijedloga odluke u formi i sadržaju propisanim zakonom,
	6. Pripremu odgovora po pravnim lijekovima,
	7. Druge poslove i zadatke vezane za provođenje postupka.

**Članak 6.**

**(Preporuke za imenovanje povjerenstva za nabave)**

1. Prilikom imenovanja povjerenstva ugovorno tijelo vodi računa da :

* 1. se povjerenstvo sastoji od najmanje tri člana. U slučaju ugovora čija procijenjena vrijednost predstavlja vrijednosni razred iz članka 14. st. (2) i (3) Zakona, povjerenstvo se sastoji od najmanje pet članova.
	2. broj članova povjerenstva mora biti neparan,
	3. o ravnopravnoj zastupljenosti spolova.

1. Ugovorno tijelo imenuje povjerenstvo iz reda svojih zaposlenika. Ugovorno tijelo može imenovati dio članova povjerenstva koji nisu zaposlenici ugovornog tijela, s tim da oni ne mogu predstavljati većinu u povjerenstvu.

1. Ugovorno tijelo između članova povjerenstva, imenuje predsjedatelja povjerenstva, koji koordinira rad povjerenstva i određuje konkretna zaduženja u pogledu administrativnih i tehničkih poslova za rad povjerenstva.

1. Ukoliko ugovorno tijelo ne može imenovati povjerenstvo zbog nedostatka kadrova, postupak nabave u ime ugovornog tijela može provesti drugo ugovorno tijelo, a na temelju zaključenog sporazuma.

**Članak 7.**

**(Obveze članova povjerenstva za nabave)**

1. Prilikom imenovanja povjerenstva, ugovorno tijelo vodi računa da u povjerenstvo ne imenuje osobe koje bi mogle biti u izravnom ili neizravnom sukobu interesa koji je u svezi sa konkretnim postupkom javne nabave.

1. U povjerenstvo ne mogu biti imenovane odgovorne osobe koje na bilo koji način donose odluke vezane za postupak javne nabave ili iste odobravaju.

1. Obveza je člana povjerenstva da tijekom cijelog postupka nabave prijavi postojanje mogućeg sukoba interesa ugovornom tijelu radi isključenja iz daljeg rada povjerenstva i imenovanja zamjenskog člana.

1. Prije početka rada, svaki član povjerenstva, tajnik i stručnjak angažiran izvan ugovornog tijela, potpisuje izjavu o nepristranosti i povjerljivosti, te nepostojanju sukoba interesa, sukladno članku 11. Zakona, odnosno da je upoznat sa odredbama članka 52. Zakona, odnosno da je upoznat sa obvezom da tijekom cijelog postupka rada u povjerenstvu je dužan prijaviti mogući sukob interesa i tražiti isključenje iz rada povjerenstva.

1. Ukoliko neki od imenovanih članova povjerenstva ili tajnik utvrdi da zbog mogućeg sukoba interesa nije podoban za sudjelovanje u određenom postupku javne nabave, dužan je o tome obavijestiti ugovorno tijelo i s objašnjenjem zatražiti izuzeće, u kojem slučaju se imenuje zamjenski član povjerenstva.

1. Ugovorno tijelo ne može za člana povjerenstva ili tajnika imenovati osobe za koje ima saznanja da je u posljednjih pet godina nadležni sud donio presudu kojom je utvrđeno da je ta osoba počinila kazneno djelo koje sadrži elemente korupcije, pranja novca ili primanja ili davanja mita, krivotvorenja, zlouporabe položaja i ovlaštenja. U izjavi o nepristranosti i povjerljivosti iz stavka (4) ovog članka svaki član povjerenstva daje izjavu vezanu za ovaj stavak.

1. Obveza je svakog člana povjerenstva ili tajnika da povjerene poslove i zadatke dane u rješenju o imenovanju povjerenstva obavlja sukladno procedurama u sadržaju i formi koja je propisana zakonom ili podzakonskim aktima odnosno općim aktima ugovornog tijela, te shodno tome sastavljaju odgovarajuće akte.

**RAD POVJERENSTVA**

**Članak 8.**

**(Rad povjerenstva za nabave)**

1. Povjerenstvo djeluje u ime ugovornog tijela, u granicama dane ovlasti.

1. Rad povjerenstva obuhvaća:
2. Povjerenstvo djeluje od dana donošenja odluke o njegovom imenovanju do okončanja svih poslova vezanih za javnu nabavu koje mu u pismenoj formi povjeri ugovorno tijelo.
3. Povjerenstvo sastavlja zapisnike i druge akte u sadržaju i formi propisanoj zakonom, podzakonskim aktima i općim aktima ugovornog tijela.
4. Povjerenstvo, nakon okončanog postupka, daje ugovornom tijelu preporuku, zajedno s izvješćem o radu i razlozima davanja takve preporuke, te daje prijedlog odgovarajuće odluke.
5. Ugovorno tijelo može prihvatiti preporuku povjerenstva ili je odbiti ako je prijedlog nezakonit.
6. U slučaju da ugovorno tijelo ne prihvati preporuku povjerenstva dužno je dati pismeno objašnjenje svog postupanja, tj. u čemu se sastoji nezakonitost, te tražiti da se otkloni ista.
7. Konačnu odluku o dodjeli ugovora donosi ugovorno tijelo, koje snosi odgovornost za javnu nabavu.
8. Obveza je povjerenstva odnosno osobe zadužene za ove poslove ispred povjerenstva da nakon okončanja postupka nabave, cjelokupan predmet sa svim dokumentima postupka nabave od odluke o pokretanju postupka nabave do obavijesti o dodjeli ugovora, pripremi i arhivira sukladno općim aktima koji uređuju pitanje uredskog i arhivskog poslovanja.

**Članak 9.**

**(Način glasovanja i odlučivanja povjerenstva za nabave)**

1. Ugovorno tijelo internim aktom propisuje način glasovanja i odlučivanja povjerenstva.
2. Povjerenstvo donosi poslovnik o radu povjerenstva.

**ZAVRŠNE ODREDBE**

**Članak 10.**

**(Stupanje na snagu)**

1. Ovaj Pravilnik stupa na snagu osmoga dana od dana objavljivanja u ,,Službenom glasniku BiH“.
2. Stupanjem na snagu ovog Pravilnika prestaje da važi Pravilnik o uspostavljanju i radu povjerenstva za nabave broj 211/14 od 8. prosinca 2014. godine ("Službeni glasnik BiH", broj 103/14).

VM broj 129/23 Predsjedateljica

1. lipnja 2023.godine Vijeća ministara BiH

 Sarajevo Borjana Krišto

1. Ovaj neslužbeni prečišćeni tekst sadrži: Pravilnik o uspostavljanju i radu povjerenstva za nabave ("Službeni glasnik BiH", broj 103/14) i Pravilnik o izmjenama i dopuni Pravilnika o uspostavljanju i radu povjerenstva za nabave ("Službeni glasnik BiH", broj 49/23) - **označen podebljanim slovima.** Ovaj neslužbeni prečišćeni tekst predstavlja neslužbenu verziju i na njega se ne može pozivati prilikom službene upotrebe. [↑](#footnote-ref-1)